РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

20. новембар 2017. године

Б е о г р а д

ПРЕДСЕДНИКУ

НАРОДНE СКУПШТИНE

Одбор за правосуђе, државну управу и локалну самоуправу, на 26. седници одржаној 20. новембра 2017. године, размотрио је допис Анђелке Станојевић, заведен под 03 Број: 118-3377/17 од 7. новембра 2017. године, којим именована тражи да Народна скупштина донесе одлуку о престанку функције председника Основног суда у Новом Саду Анђелки Станојевић, с обзиром да ју је Високи савет судства изабрао за судију Вишег суда у Новом Саду.

Одбор је утврдио Предлог одлуке о престанку функције председника Основног суда у Новом Саду.

Одбор је закључио да Предлог ове одлуке упути Народној скупштини са предлогом да се разматра по хитном поступку, у складу са чланом 167. Пословника Народне скупштине.

За представника предлагача одређен је Петар Петровић, председник Одбора.

ПРЕДСЕДНИК

Петар Петровић